ΚΑΝΟΝΙΣΜΟΣ (ΕΟΚ) αριθ. 1557/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 1308/70 περί κοινής οργανώσεως αγοράς στον τομέα του λίνου και της καννάβεως και για κατάργηση του κανονισμού (ΕΟΚ) αριθ. 3698/88 περί ειδικών μέτρων για τους σπόρους καννάβεως

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το άρθρο 4 παράγραφος 2 του κανονισμού (ΕΟΚ) αριθ. 1308/70 (4), προβλέπει τα στοιχεία τα οποία πρέπει να λαμβάνονται υπόψη για τον καθορισμό του ποσού της ενίσχυσης ανά εκτάριο για τον κλωστικό λίνο και την κάνναβη 7 ότι λαμβάνεται ιδίως υπόψη η τιμή στόχου για τους λινόσπορους 7

ότι ο κανονισμός (ΕΟΚ) αριθ. 1552/93 του Συμβουλίου της 14ης Ιουνίου 1993 για τροποποίηση του κανονισμού (ΕΟΚ) αριθ. 1765/92 για την καθιέρωση καθεστώτος στηρίξεως των παραγωγών ορισμένων αροτραίων καλλιεργειών (5) αντικαθιστά, από την περίοδο εμπορίας 1993/94, για το μη κλωστικό λίνο, το εν ισχύ καθεστώς της ενίσχυσης για τους λινόσπορους που καθερώθηκε από τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί προβλέψεως ειδικών μέτρων για τους λινόσπορους (6) 7 ότι συντρέχει, συνεπώς, λόιγος να προσαρμοστεί το άρθρο 4 του κανονισμού (ΕΟΚ) αριθ. 1308/70 7

ότι, λαμβάνοντας υπόψη την υπάρχουσα σχέση μεταξύ του κλωστικού λίνου και της κάνναβης, θα πρέπει να προβλεφθεί για τα δύο αυτά προϊόντα ένα ανάλογο καθεστώς ενίσχυσης 7 ότι συντρέχει, συνεπώς, λόγος να καταργηθεί ο κανονισμός (ΕΟΚ) αριθ. 3698/88 (7), ο οποίος προβλέπει τη χορήγηση ενίσχυσης στους σπόρους κάνναβης που παράγονται επί εκτάσεων για τις οποίες χορηγείται η ενίσχυση για την κάνναβη που αναφέρεται στο άρθρο 4 του κανονισμού (ΕΟΚ) αριθ. 1308/70 7

ότι, για να μην επηρεαστεί το εισόδημα των παραγωγών από την κατάργηση της ενίσχυσης για τους σπόρους του κλωστικού λίνου και της κάνναβης, συντρέχει λόγος να προβλεφθεί ότι το ποσό της κατ' αποκοπήν ενίσχυσης για τα προϊόντα αυτά καθορίζεται λαμβάνοντας, ιδίως, υπόψη το εισόδημά τους που προκύπτει από την πώληση των σπόρων 7

ότι το ποσό της ενίσχυσης για τους σπόρους του κλωστικού λίνου επί του παρόντος διαφοροποιείται, λαμβάνοντας υπόψη τον τρόπο εκκοκκίσεως του λίνου, καθώς και τις ζώνες παραγωγής 7 ότι, με τη χορήγηση ενιαίας κατ' αποκοπήν ενίσχυσης για τον κλωστικό λίνο, υπάρχει κίνδυνος να προκληθούν σοβαρές διαταραχές στον τομέα αυτό λόγω μετατοπίσεως της καλλιέργειας αυτής και της μεταποιητικής βιομηχανίας προς περιοχές χαμηλής απόδοσης σε σπόρους 7 ότι, για να αποφευχθεί ο κίνδυνος αυτός, θα πρέπει να προβλεφθεί ότι η κατ' αποκοπήν ενίσχυση για τον κλωστικό λίνο διαφοροποιείται λαμβάνοντας υπόψη την απόδοση σε σπόρους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 του κανονισμού (ΕΟΚ) αριθ. 1308/70, η παράγραφος 2 αντικαδίσταται από το ακόλουθο κείμενο:

«2. Το ποσό της ενίσχυσης καθορίζεται ανά εκτάριο εκτάσεως που έχει σπαρθεί και συγκομισθεί, έτσι ώστε να εξασφαλίζεται η ισορροπία μεταξύ του αναγκαίου όγκου παραγωγής στην Κοινότητα και των δυνατοτήτων διάθεσης της παραγωγής.

Κατά τον καθορισμό του ποσού αυτού, λαμβάνεται επίσης υπόψη η τιμή των ινών και των σπόρων του λίνου και της κάνναβης που διαμορφώνεται στη διεθνή αγορά.

Το ποσό της ενίσχυσης για το λίνο διαφοροποιείται με τη χρησιμοποίηση συντελεστών που καθορίζονται με βάση τη μέση απόδοση σε σπόρους που διαπιστώθηκε κατά τη διάρκεια των περιόδων εμπορίας 1987/88 έως 1991/92 στις ομοιογενείς ζώνες παραγωγής. Οι συντελεστές αυτοί καθορίζονται, αφενός, για το διαβρεγμένο σύσπορο λίνο και, αφετέρου, για το λίνο πλην του σύσπορου διαβρεγμένου. Οι συντελεστές αυτοί καθορίζονται πριν από την αρχή της περιόδου με τη διαδικασία που προβλέπεται στο άρθρο 12.»

Άρθρο 2

Ο κανονισμός (ΕΟΚ) αριθ. 3698/88 καταργείται.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο 1993/94.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 14 Ιουνίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. C 80 της 20. 3. 1993, σ. 25.

(2) ΕΕ αριθ. C 150 της 31. 5. 1993.

(3) ΕΕ αριθ. C 129 της 10. 5. 1993, σ. 25.

(4) ΕΕ αριθ. L 146 της 4. 7. 1970, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2057/92 (ΕΕ αριθ. L 215 της 30. 7. 1992, σ. 16).

(5) Βλέπε σελίδα 19 της παρούσας Επίσημης Εφημερίδας.

(6) ΕΕ αριθ. L 67 της 15. 3. 1976, σ. 29. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2048/92 (ΕΕ αριθ. L 215 της 30. 7. 1992, σ. 5).

(7) ΕΕ αριθ. L 325 της 29. 11. 1988, σ. 2. Κανονισμός όπως τροποποιήθηκε από τον κανονισμό (ΕΟΚ) αριθ. 2050/92 (ΕΕ αριθ. L 215 της 30. 7. 1992, σ. 8).